คือว่าเราฉีดยาคุมแบบ3เดือนครั้ง ฉีดมาแล้ว 3 เข็มแต่ตอนนี้เลิกฉีดแล้วแต่ว่าประจำเดือนยังไม่มาเลยค่ะ แล้วเมื่อคืนก้อมีอะไรกับแฟนแล้วถุงยางก้อหลุดเข้าไปในช่องคลอดแต่แฟนยังไม่หลั่ง กลัวท้องค่ะต้องทำไงค่ะ
สวัสดีค่ะ โดยทั่วไป เมื่อหยุดฉีดยาคุมกำเนิดชนิดที่ฉีดทุก 3 เดือนไปแล้วนานประมาณ 4 -10 เดือน การทำงานของรังไข่และการมีประจำเดือนจึงจะกลับมาเป็นปกติ แต่ทั้งนี้ในบางราย อาจนานเป็นปีก็ได้ดังนั้น การที่ประจำเดือนยังไม่มา ก็น่าจะเกิดจากการที่รังไข่ยังไม่กลับมาทำงานเป็นปกติส่วนการมีเพศสัมพันธ์โดยการใส่ถุงยางอนามัย แล้วถุงยางหลุดเข้าไปในช่องคลอด หากยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะหลังจากนี้ หากยังต้องการคุมกำเนิดต่อ ก็อาจเริ่มทานยาคุมกำเนิด หรือเริ่มฉีดยาคุมใหม่เลยก็ได้ เพียงแต่ในช่วง 7 วันแรกที่เริ่มกินยาหรือฉีดยาใหม่ ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ